
న్యూఢిల్లీ : నరేంద్ర మోదీ ప్రభుత్వంపై కాంగ్రెస్ ఉపాధ్యక్షుడు రాహుల్ గాంధీ విరుచుకుపడ్డారు. ‘‘లేడీస్ అండ్ జెంటిల్మెన్, మీ కో - పైలట్, ఆర్థిక మంత్రిని మాట్లాడుతున్నాను. దయచేసి మీ సీట్ బెల్టులు కట్టుకుని, కూలిపోయే పరిస్థితికి సిద్ధపడండి.  మన విమానం రెక్కలు ఊడిపోయాయి’’ అంటూ ట్వీట్ చేశారు.బీజేపీ నేత, మాజీ ఆర్థిక మంత్రి యశ్వంత్ సిన్హా ఓ పత్రికకు రాసిన ఓ వ్యాసంపై రాహుల్ గాంధీ ఈ విధంగా స్పందించారు. కేంద్ర ప్రభుత్వాన్ని, ఆర్థిక మంత్రి అరుణ్ జైట్లీని యశ్వంత్ సిన్హా ఈ వ్యాసంలో తీవ్రంగా విమర్శించారు. ఆర్థిక వ్యవస్థలో ఆర్థిక మంత్రి జైట్లీ సృష్టించిన ఇబ్బందులపై ఇప్పటికైనా మాట్లాడకపోతే తన కర్తవ్య నిర్వహణలో విఫలమైనట్లేనని పేర్కొన్నారు. పెద్ద నోట్ల రద్దును ‘ఉపశమనం లేని ఆర్థిక విపత్తుగా అభివర్ణించారు. జీఎస్టీ అమలు సక్రమంగా లేదన్నారు.తాను పేదరికాన్ని చాలా దగ్గర నుంచి చూశానని ప్రధాన మంత్రి మోదీ అంటున్నారని, భారతీయులంతా అంతే దగ్గర నుంచి పేదరికాన్ని చూసేవిధంగా ఆర్థిక మంత్రి నిరంతరం పని చేస్తున్నారని యశ్వంత్ సిన్హా తన వ్యాసాన్ని ముగించారు.ఈ వ్యాసంపైనే రాహుల్ గాంధీ స్పందించారు.

newdhilly : narendra modii prabhutvampai congress upaadhyakshudu rahul gaandhi viruchukupaddaaru. ‘‘ladis and gentilmen, mee koo - pilat, aardhika mantrini maatlaadutunnaanu. dayachesi mee seat beltulu kattukuni, koolipoye paristhitiki siddhapadandi.  mana vimanam rekkalu oodipoyaayi’’ antuu tweet chesaru.bgfa netha, maji aardhika mantri yashwant sinha oo patrikaku raasina oo vyaasampai rahul gaandhi ee vidhamgaa spandinchaaru. kendra prabhutvaanni, aardhika mantri arun jaitleeni yashwant sinha ee vyaasamlo teevramgaa vimarsinchaaru. aardhika vyavasthalo aardhika mantri jaitley srushtinchina ibbandulapai ippatikaina matladakapothe tana kartavya nirvahanalo viphalamainatlenani perkonnaru. pedda notla raddunu ‘upasamanam laeni aardhika vipattugaa abhivarninchaaru. gst amalu sakramamgaa ledannaru.taanu paedarikaanni chala daggara nunchi chusanani pradhaana mantri modii antunnaarani, bhaaratheeyulantaa anthe daggara nunchi paedarikaanni chusevidhamgaa aardhika mantri nirantaram pani chestunnarani yashwant sinha tana vyaasaanni muginchaaru.ee vyaasampaine rahul gaandhi spandinchaaru.